ananddey/assamese-wiki-corpus huggingface dataset:
ৰাগ মালকোশ

ৰাগ মালকোশ ৰীতা চৌধুৰীৰ এখন উপন্যাস।

উদ্ধৃতি

সামাজিক মানুহ এজন আৰু গৃহস্বামী পুৰুষ এজন অৱধাৰিতভাৱেই হয়তো বেলেগ। ইয়াত অস্বাভাৱিকতা একো নাই।
আচলতে সকলোৱে প্ৰশান্তিৰ উৎসটো,আনন্দৰ ঘৰটো নিজৰ ভিতৰত ৰাখিব লাগে। তেতিয়া সকলো আত্মীয় গুচি গ’লেও,সকলো ঘৰ ভাগি গ’লেও খোলা আকাশৰ তলত থিয় হৈ কষ্ট পাব নালাগে।
অৰুণহঁতৰ দৰে অভিজাত ঘৰ আৰু অভিজাত ব’ৰ্ডিং স্কুলৰ সাঁচত গঢ়া মানুহবোৰৰ হয়তো নমনীয়তা নাথাকে। সেই কাৰণে মালাৰ দৰে মধ্যবিত্তীয় জীৱনৰ সহজ মাটিলৈ কেতিয়াও নামি আহিব নোৱাৰে অৰুণ।
সংসাৰত বহুত দুৰ্বলতা থাকে নৈঋত। বিপ্লৱৰ দৰে ই কঠিন নীতিত আবদ্ধ নহয়। হেৰুৱাবলৈ ভয় নাথাকিলেহে বিপ্লৱ হয়। সংসাৰত যে পদে পদে হেৰুৱাৰ ভয়। সংসাৰত মমতা নামৰ দুৰ্বলতাই যে বন্দী কৰি ৰাখে মানুহক।বিপ্লৱত মমতাতকৈ লক্ষ্য ডাঙৰ, মমতাতকৈ আদৰ্শ ডাঙৰ, মমতাতকৈ স্বাধীনতা ডাঙৰ। সংসাৰত মমতাৰ ওচৰত পৰাজিত হয় আদৰ্শ, লক্ষ্য, স্বাধীনতা সকলো। অন্ততঃ নাৰীৰ ক্ষেত্ৰত। নাৰী যে মাতৃ নৈঋত। নাৰী যে নিৰ্মাণৰ ভূমি।
মই কি বিশ্বাস কৰোঁ জানে বাইদেউ,এটা শিশু শাৰীৰিকভাৱে যিমান ডাঙৰ হৈ আহে সিমানেই তাৰ ভিতৰৰ শিশুটোৰ টোপনি গভীৰ হৈ আহে। আৰু তেতিয়াই তাৰ ভিতৰত সাৰ পাই উঠে নিষ্ঠুৰতা, স্বাৰ্থপৰতা, আত্মকেন্দ্ৰিকতা, লোভ, হিংস্ৰতা ইত্যাদি ইত্যাদি। হৃদয়ৰ গুণাৱলী তেতিয়া গৌণ হৈ পৰে।
আভিজাত্যৰ এক নিজস্ব আকৰ্ষণ আছে। আছে মানুহক দাস কৰি তোলাৰ শক্তি। সেই শক্তি অৰ্থৰো আছে। প্ৰাচুৰ্যৰো আছে। সেই শক্তি কিছু দূৰ শৰীৰৰো আছে।
'আইডেণ্টিটি ক্ৰাইছিছ। অস্তিত্বৰ সংকট।...এই আইডেণ্টিটি ক্ৰাইছিছৰ কাৰণেই বহুতৰ ঘৰ ভাগি যায়, বহুতৰ অনৈতিক সম্পৰ্ক গঢ়ি উঠে, মানসিক অসুস্থতা আৰম্ভ হয়, সংসাৰৰ শান্তি নষ্ট হৈ যায়। এই সময়ত মানুহে এটেনচন বিচাৰে। মৰম বিচাৰে। গুৰুত্ব বিচাৰে। অৰ্থপূৰ্ণ ব্যস্ততা বিচাৰে। একধৰণৰ 'ৰি এচিঅ'ৰেন্স'‌ বিচাৰে। বিশ্বাস কৰিবলৈ বিচাৰে যে সকলো ঠিকেই আছে। শুনিবলৈ বিচাৰে যে তেওঁ এজন প্ৰয়োজনীয় মানুহ।

উৎস
ড়

ড় অসমীয়া ব্যঞ্জনবৰ্ণ মালাৰ ৩৫ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ড়'ও এটি ব্যঞ্জন বৰ্ণ, সেয়ে 'ড়' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'ড়'ৰ লগত যোগ হ'লে
অড়
আ ড়া
ইড়ি
ঈড়ী
উড়ু
ঊড়ূ
ঋড়ৃ
এড়ে
ঐড়ৈ
ওড়ো
ঔড়ৌ

'ড়'যুক্ত শব্দৰ উদাহৰণ

ভাড়া
গঁড
কড়ি
গড়
বড়গছ

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
ৰমাকান্ত চৌধুৰী

ৰমাকান্ত চৌধুৰী (১৮৪৬-১৮৮৯) অৰুণোদয় যুগৰ এগৰাকী অসমীয়া কবি আৰু নাট্যকাৰ। তেখেত আধুনিক অসমীয়া কাব্যজগতৰ প্ৰথম বৰ্ণনাত্মক কাব্যৰ ৰচক। তেখেতক অসমীয়া পৌৰাণিক নাটকৰ জনক বুলিও অভিহিত কৰা হয়।

ৰমাকান্ত চৌধুৰী দেউতাক লক্ষ্মীকান্ত চৌধুৰী। ১৮৭০ চনত তেখেতে কলেজিয়েট স্কুলৰ পৰা এফ এ উত্তীৰ্ণ হৈ গুৱাহাটীত উপায়ুক্তৰ কাৰ্যালয়ত কেৰাণীৰ চাকৰিত যোগদান কৰে। ইয়াৰ পাছত তেখেতে গোৱালপাৰা আৰু ধুবুৰীতো কাম কৰে। শেষত গুৱাহাটীলৈ ঘূৰি আহি তেখেতে চিৰস্তাদাৰৰ চাকৰি কৰে।

প্ৰখ্যাত বঙালী লেখক মাইকেল মধুসুদন দত্তৰ আৰ্হিত অমিত্ৰাক্ষৰ ছন্দত লিখা তেখেতৰ প্ৰথম কবিতাৰ পুথি "অভিমন্যু বধ" ১৮৭৫ চনত প্ৰকাশ পায়। ৯৮ পৃষ্ঠাৰ এই কবিতাত ভীষ্মৰ নেতৃত্বত মহাভাৰতৰ যুদ্ধৰ আৰম্ভৰ পৰা অভিমন্যুৰ মৃত্যুলৈকে কাহিনী চিত্ৰিত হৈছে। ১৯শ শতিকাৰ শেষৰফালে তেখেতে "সীতাহৰণ" আৰু "ৰাৱণ বধ" নামৰ দুখন নাটক লিখে। অৱশ্যে ইয়াৰে এখন কিতাপো বৰ্তমান উপলব্ধ নহয়।

তথ্য সংগ্ৰহ

শ্ৰেণী:অসমীয়া কবি
শ্ৰেণী:অসমীয়া নাট্যকাৰ
হিমাংশী খুৰানা

হিমাংশী খুৰানা (ইংৰাজী: Himanshi Khurana; জন্ম: ২৭ নৱেম্বৰ ১৯৯১) এগৰাকী ভাৰতীয় মডেল, অভিনেত্ৰী আৰু গায়িকা, যিয়ে মূলতঃ পঞ্জাবী চলচ্চিত্ৰত কাম কৰে। তেওঁ পঞ্জাবী ছবি সাড্ডা হকত অভিনয় কৰিছিল। ২০১৯ চনত তেওঁ বাস্তৱধৰ্মী অনুষ্ঠান বিগ বছ ১৩ত এগৰাকী প্ৰতিযোগী হিচাপে অংশগ্ৰহণ কৰিছিল।

প্ৰাৰম্ভিক জীৱন

খুৰানাৰ জন্ম ১৯৯১ চনৰ ২৭ নৱেম্বৰত হৈছিল আৰু তেওঁ পঞ্জাবৰ কীৰতপুৰ চাহিবৰ নিবাসী।

কৰ্মজীৱন

খুৰানাই ১৬ বছৰ বয়সতে মিছ লুধিয়ানা খিতাপ জয় কৰি মডেলিং কেৰিয়াৰ আৰম্ভ কৰিছিল। তেওঁ ২০১০ চনৰ মিছ পিটিচি পঞ্জাবীৰ অন্যতম চূড়ান্ত প্ৰতিযোগী আছিল। একে বছৰতে তেওঁ চণ্ডীগড়ত আয়োজিত মিছ নৰ্থ জ’ন প্ৰতিযোগিতাত বিজয়ী হয়।

২০১০ চনত "জডী - বিগ ডে পাৰ্টি" গীতটোৰ জৰিয়তে তেওঁ পঞ্জাবী সংগীত জগতত আত্মপ্ৰকাশ কৰে। পিছলৈ ২০১২ চনত ফিৰোজ খানৰ (ফছলী বটেৰে) আৰু হৰজৌতৰ (ইজহাৰ) মিউজিক ভিডিঅ’ত অভিনয় কৰে। ২০১৩ চনত খুৰানাক হাৰ্ডী সান্ধুৰ "সোঁচ" গীতটোত আৰু হিট ছবি সাড্ডা হকত দেখা গৈছিল। ২০১৫ চনটো খুৰানাৰ বাবে অতি সফল বৰ্ষ হিচাপে প্ৰমাণিত হয়। এই সময়ছোৱাত তেওঁ জেছী গিল, বাদশাহ, জে ষ্টাৰ, নিঞ্জা আৰু মানকিৰ্ট অউলখৰ দৰে বহু গায়কৰ সৈতে কাম কৰে। ২০১৬ চনৰ মাৰ্চ মাহত তেওঁ সুখ-ই (মিউজিকেল ডক্টৰজ)ৰ সৈতে "ছ্যেড চং"ত অভিনয় কৰে। ২০১৮ চনত খুৰানাই "হাই ষ্টেণ্ডাৰ্ড" গীতটোৰ জৰিয়তে গায়িকা হিচাপে আত্মপ্ৰকাশ কৰে।

খুৰানাই পঞ্জাবী চিনেমাৰ অভিনেত্ৰী হিচাপে সাড্ডা হক ছবিৰ জৰিয়তে আত্মপ্ৰকাশ কৰি জনপ্ৰিয়তা অৰ্জন কৰে।

ব্যক্তিগত জীৱন

২০১৯ চনৰ নৱেম্বৰত খুৰানাই বিগ বছ ১৩ত নিশ্চিত কৰিছিল যে তেওঁ বিগত ন বছৰ ধৰি চাও নামৰ এজন ব্যক্তিৰ সৈতে প্ৰেমৰ সম্পৰ্কত আছিল। ২০২০ চনৰ জানুৱাৰীত তেওঁ টুইটাৰৰ জৰিয়তে নিজৰ বাগদত্তাৰ সৈতে সম্পৰ্ক অন্ত পৰা বুলি জানিবলৈ দিয়ে। ২০২০ চনৰ জানুৱাৰীৰপৰা ২০২৩ চনৰ ডিচেম্বৰলৈকে তেওঁ বিগ বছৰ সহ-প্ৰতিযোগী অসীম ৰিয়াজৰ সৈতে প্ৰেমৰ সম্পৰ্কত আছিল।

তথ্যসূত্ৰ

শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেতা
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
বীৰেন সিংহ

বীৰেন সিংহ অসমৰ এগৰাকী প্ৰসিদ্ধ চিত্ৰশিল্পী, ভাস্কৰ্য্যশিল্পী তথা চিত্ৰ পৰিচালক৷

উদ্ধৃতিসমূহ

শিল্প বুলি ক'লে বহুত কিবা কিবি আহি পৰে।মই শিল্প বুলি ক'লে শিল্প ভালপাওঁ বুলি তেনে কথা নাছিল।তাতো অত বিৰাট ডাঙৰ ঘটনা এটা আছে। অভাৱৰ কাৰণে স্কুলৰ বহি বনাব পৰা নাছিলোঁ যাৰ বাবে স্কুলত মাৰ খাইছিলোঁ।
শিল্পৰ প্ৰতি আকৃষ্ট কেনেকৈ হ'লো বুলি ক'লে বহুতো কথাই আহে,তথাপি কওঁ কিছুমান মানুহৰ আগবাঢ়ি যাবলৈ কিছুমান আকাংক্ষা থাকে আৰু পিছুৱাই যাবলৈ কোনো পথ নাথাকে। পিছুৱাই গ'লেই যে পৰি যাম অটল গহ্বৰত।
আমাৰ সেই সময়ত বিয়াবোৰত প্ৰীতি উপহাৰ আঁকিব লাগে। মানে কইনাজনীক উপহাৰ দিয়ে য'ত এখন এখন ছবি থাকে আৰু কথা অলপ লিখা থাকে। সেই ক্ষেত্ৰত মোৰ বহুত নাম আছিলে। নলবাৰী, পাঠশালা আদি দূৰ দূৰণিৰ পৰাও প্ৰীতি উপহাৰ অঁকাই নিবলৈ আহিছিল।কেনেকৈ মোৰ বিষয়ে গম পাইছিল নাজানো কিন্তু ছয়গাঁৱত এজন কৰা আছে,বৰ ধুনীয়া ছবি আঁকে বুলি অলপ নাম হৈছিল।তেনেকৈ মই ছবিৰ বাবে প্ৰয়োজনীয় বস্তুকেইপদ পাইছিলোঁ।
মই যিটো কাম কৰোঁ বৰ নিষ্ঠাৰে সেইটো কাম কৰোঁ।১৯৬৮ চনত গুৱাহাটীলৈ আহিয়েই অত ষ্টুডিঅ'ত সোমালো।প্ৰথম মাহত মালিকে মোক ৮০ টকা বন্দবস্ত কৰিছিল আৰু বাকী কাম চাই পইচা দিম বুলি কৈছিল। তেওঁলোক মোক প্ৰথমে এখন চাইনবৰ্ড লিখিবলৈ দিলে।মই অন্য চিত্ৰকৰৰ দৰে চাইনবৰ্ড আঁকোতে কেতিয়াও হাতখন থ'বলৈ বেলেগ মাৰি লাঠি ব্যৱহাৰ কৰা নাছিলোঁ আৰু পটা পট লিখি যোৱা অভ্যাস আছিলে। চাইনবৰ্ড কম সময়তে আৰু সুন্দৰকৈ বনাই দিয়াত তেওঁলোকে আচৰিত হৈছিল।মালিকে তেতিয়া নিজৰ মাজতে আলোচনা কৰা শুনিবলৈ পাইছিলোঁ যে ল'ৰাটো এদিন কিন্তু বহুত ওপৰলৈ আগবাঢ়িব।
আমি অসমীয়া জাতিয়ে বিগত কেইবাটাও দশক সংকটত পাৰ কৰিছোঁ। লক্ষ্মীনাথ বেজবৰুৱাৰ প্ৰজন্মৰ পৰাই হওক বা ভূপেন হাজৰিকাৰ প্ৰজন্মৰ পৰাই হওক। নিজৰ অস্তিত্ব ৰাখিবলৈ সময়ে সময়ে এই ৰাজনৈতিক,সামাজিক,প্ৰাকৃতিক, অৰ্থনৈতিক ইত্যাদি বিভিন্ন সংকটকালীন পৰিস্থিতিৰ মুখামুখি হ'বলগীয়া হৈছোঁ। সংকট বা প্ৰতিকূল পৰিস্থিতিয়ে মানুহক, জাতি এটাক সু-সংগঠিত আৰু শক্তিশালী কৰাত সহায় কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাস্কৰ্য্যশিল্পী
শ্ৰেণী:অসমৰ চিত্ৰশিল্পী
ঘঁৰিয়াল

ঘঁৰিয়াল (; বৈ‍জ্ঞানিক নামঃ Gavialis gangeticus) হ'ল মিঠা পানীৰ এবিধ বিৰল প্ৰজাতিৰ ক্ৰোকোডাইলিয়া বৰ্গৰ সৰীসৃপ। ই দীঘল তুণ্ডযুক্ত জলচৰ। ভাৰত, বাংলাদেশ, নেপাল, পাকিস্তান, ম্যানমাৰ, ভূটানত ইহঁতক পোৱা যায়। ভাৰতৰ ঘঁৰিয়ালৰ সৰ্বাধিক ৰাষ্ট্ৰীয় চম্বল অভয়াৰণ্যত আছে, য’ত বিশ্বৰ প্ৰায় ৭৭ শতাংশ প্ৰাপ্তবয়স্ক ঘঁৰিয়াল আছে। বৰ্তমান (ফেব্ৰুৱাৰী ২০১১) বিশ্বজুৰি প্ৰাকৃতিক পৰিৱেশত প্ৰায় ২০০টা বন্য ঘঁৰিয়াল আছে। ইয়াক বন্যপ্ৰাণী সুৰক্ষা আইন (১৯৭২)ৰ প্ৰথম তফছিলৰ অধীনত তালিকাভুক্ত কৰা হৈছে। সুদীৰ্ঘ ৭৫ বছৰৰ পাছত কাজিৰঙা ৰাষ্ট্ৰীয় উদ্যানৰ সমীপৱৰ্তী নদীত ঘঁৰিয়াল প্ৰত্যক্ষ কৰা হৈছে।

তথ্যসূত্ৰ

বাহ্যিক সংযোগ

শ্ৰেণী:সৰীসৃপ
একে লিংগৰ সম্পৰ্ক

একে লিংগৰ সম্পৰ্ক (ইংৰাজী: Same sex relationship) হল একে লিংগৰ দুজন ব্যক্তিৰ মাজৰ প্ৰেম তথা যৌন সম্পৰ্ক। একে লিংগৰ বিবাহ একে লিংগৰ দুজন ব্যক্তিৰ মাজত আনুষ্ঠানিক বিবাহক বুজায় ; কিছু দেশত একে লিংগৰ বিবাহৰ সলনি আইনী দম্পতী নামৰ ব্যৱস্থা দেখা যায়। একে লিংগৰ সম্পৰ্ক বিশেষভাৱে কোনো যৌন অভিমুখিতাৰ অন্তৰ্গত নহয়।

লগতে চাওক

সমকামিতা
কামিং আউট

তথ্য সংগ্ৰহ

শ্ৰেণী:সমকামিতা
শ্ৰেণী:এলজিবিটি
সাৰংগী (নেপালী)

নেপালী সাৰংগী (নেপালী: नेपाली सारंगी) নেপালী এবিধ লোকবাদ্য। ই এক প্ৰকাৰৰ ৰেপি বজোৱা বাদ্যযন্ত্ৰ। পৰম্পৰাগতভাৱে নেপালত সাৰংগী কেৱল গন্ধৰ্ব বা গাইনে (দুয়োটা শব্দই প্ৰতিদ্বন্দ্বিতামূলক আৰু বিনিময়যোগ্য) জাতিৰ লোকেহে বজায়৷ সাধাৰণতে গন্ধৰ্ব সকলে এই সাৰংগী বজায় আখ্যানমূলক কাহিনী আৰু লোক-গীত গায় যদিও বৰ্তমানৰ দিনত ইয়াৰ জনপ্ৰিয়তা গন্ধৰ্ব সম্প্ৰদায়ৰ বাহিৰলৈও বিস্তৃত ৬ৈ পৰিছে আৰু এই বাদ্যযন্ত্ৰ বৰ্তমাৱ আন জাতিৰ সদস্যসকলেও বহুলভাৱে ব্যৱহাৰ আৰু বজাবলৈ লৈছে। ইয়াৰ উপৰিও এই বাদ্যযন্ত্ৰ বৰ্তমান অন্যান্য সংগীত ধাৰা যেনে নেপালী ৰক আৰু চলচ্চিত্ৰ সংগীতত ব্যৱহাৰ কৰাৰ প্ৰতিও আগ্ৰহ লাভ কৰা দেখা গৈছে। সাৰংগী সৰ্বোৎকৃষ্ট গন্ধাৰ্ব বাদ্যযন্ত্ৰ হৈ পৰিছে যদিও ইয়াৰ সমকক্ষ আৰবাজো নামৰ বাদ্যযন্ত্ৰবিধৰ ব্যৱহাৰ বৰ্তমান কমি আহিছে।

তথ্য সংগ্ৰহ

শ্ৰেণী:বাদ্যযন্ত্ৰ
মমতা (চলচ্চিত্ৰ)

মমতা নলীন দুৱৰা পৰিচালিত ১৯৭৩ত মুক্তিপ্ৰাপ্ত এখন অসমীয়া কথাছবি। তেৱেঁ ছবিখনৰ চিত্ৰগ্ৰহণো কৰিছে। অসমৰ গ্ৰাম্যজীৱনৰ পটভূমিত ছবিখনৰ কাহিনী ৰচনা কৰা হৈছে। ১৯৭৩ৰ ২১তম ৰাষ্ট্ৰীয় চলচ্চিত্ৰ বঁটা অনুষ্ঠানত শ্ৰেষ্ঠ অসমীয়া চলচ্চিত্ৰ শিতানত মমতাই ৰজত পদক লাভ কৰে। মূল চৰিত্ৰ মহেশ্বৰ আৰু মুহিতাৰ চৰিত্ৰত অভিনয় কৰে ৰুদ্ৰ বৰুৱা আৰু ইভা আচাৱে।

নিৰ্মাণ

ছবিখন প্ৰযোজনা কৰিছিল নলীন দুৱৰা, প্ৰফুল্ল দত্ত, শিৱ ঠাকুৰে। আটাইকেইগৰাকী প্ৰযোজকে আছিল গোলাঘাটৰ। পিছলৈ অসমীয়া চলচ্চিত্ৰৰ এজন আগশাৰীৰ পৰিচালক হোৱা শিৱ ঠাকুৰে ছবিখনৰ খলনায়কৰ চৰিত্ৰত অভিনয় কৰাৰ উপৰিও সহকাৰী পৰিচালকৰ দায়িত্বও পালন কৰিছিল। মুম্বাইৰ চেণ্ট জেভিয়াৰ্চ টেকনিকেল ইন্সটিটিউটৰ পৰা চিনেমেট’গ্ৰাফীত স্নাতক ডিগ্ৰী লোৱা ছবিখনৰ অন্যতম প্ৰযোজক নলীন দুৱৰাই বহুকেইখন বাংলা আৰু অসমীয়া চলচ্চিত্ৰত চিত্ৰগ্ৰহণৰ কাম কৰিছিল। মমতা তেওঁৰ প্ৰথম পৰিচালিত ছবি। ইয়াৰ চিত্ৰগ্ৰহণো তেৱেঁ কৰিছে। সঙ্গীত পৰিচালক আছিল মাণিক বৰা আৰু বসন্ত বৰদলৈ, যিটো যুটী “বসন্ত-মাণিক” বুলি পৰিচিতি লাভ কৰিছিল।

বঁটা আৰু সন্মান

ছবিখনে ২১তম ৰাষ্ট্ৰীয় চলচ্চিত্ৰ বঁটাৰ (১৯৭৩) অসমীয়া ভাষাৰ শ্ৰেষ্ঠ ছবি শিতানত ৰজত পদক লাভ কৰে। এই বঁটাত প্ৰযোজকত্ৰয়ক নগদ দহহাজাৰ টকা, এটা ৰূপৰ পদক আৰু এখন প্ৰমাণপত্ৰ; পৰিচালক নলীন দুৱৰাক নগদ পাঁচহাজাৰ টকা, এটা ৰূপৰ পদক আৰু এখন প্ৰমাণপত্ৰ দিয়া হয়। মূল পুৰষ আৰু নাৰী চৰিত্ৰত অভিনয় কৰা ৰুদ্ৰ বৰুৱা আৰু ইভা আচাওলৈ একোটা স্মাৰক আগবঢ়োৱা হয়।

তথ্য উংস

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৩ বৰ্ষৰ চলচ্চিত্ৰ
কাইলি জেনাৰ

কাইলি ক্ৰিষ্টেন জেনাৰ (জন্ম ১০ আগষ্ট, ১৯৯৭) এগৰাকী আমেৰিকান মিডিয়া ব্যক্তিত্ব, ছ'চিয়েলাইট আৰু ব্যৱসায়ী। তেওঁ ২০০৭ চনৰপৰা ২০২১ চনলৈ বাস্তৱধৰ্মী টেলিভিছন ধাৰাবাহিক কিপিং আপ উইথ দ্য কাৰ্ডাশিয়ান্সত অভিনয় কৰিছিল আৰু ২০২২ চনৰপৰা দ্য কাৰ্ডাশিয়ান্সত অভিনয় কৰি আহিছে। তেওঁ সৌন্দৰ্য্য প্ৰসাধন কোম্পানী কাইলি কছমেটিক্সৰ প্ৰতিষ্ঠাতা আৰু গৰাকী। বৰ্তমান তেওঁ ইনষ্টাগ্ৰামত পঞ্চম সৰ্বাধিক অনুসৰণকাৰী ব্যক্তি হিচাপে পৰিগণিত।

২০১২ চনত ১৪ বছৰ বয়সত জেনাৰে নিজৰ ভনী কেণ্ডাল জেনাৰৰ সৈতে প্যাকসান ব্ৰেণ্ডৰ সৈতে সহযোগিতা কৰি “কেণ্ডাল এণ্ড কাইলি” নামৰ বস্ত্ৰ শাৰী উন্মোচন কৰে। ২০১৫ চনত তেওঁ “কাইলি লিপ কিটছ” নামৰ নিজৰ সৌন্দৰ্য্য সামগ্ৰী শাৰী আৰম্ভ কৰে, যাক পাছত ২০১৬ চনত কাইলি কছমেটিক্স নামেৰে পুনৰ নামকৰণ কৰা হয়।

২০১৪ আৰু ২০১৫ চনত টাইম আলোচনীয়ে জেনাৰ ভনীদ্বয়ক বিশ্বৰ আটাইতকৈ প্ৰভাৱশালী কিশোৰ-কিশোৰীসকলৰ তালিকাত অন্তৰ্ভুক্ত কৰে।

২০১৭ চনত তেওঁ ফৰ্বছ চেলিব্ৰিটি ১০০ তালিকাত স্থান লাভ কৰে, যাৰ জৰিয়তে তেওঁ তালিকাভুক্ত হোৱা আটাইতকৈ কমবয়সীয়া ব্যক্তি হয়। সেই বছৰতে তেওঁ নিজৰ স্পিন-অফ ধাৰাবাহিক লাইফ অফ কাইলি আৰম্ভ কৰে।

২০১৯ চনত ফৰ্বছয়ে তেওঁৰ সম্পত্তিৰ মূল্য ১ বিলিয়ন ডলাৰ বুলি অনুমান কৰি তেওঁক বিশ্বৰ আটাইতকৈ কনিষ্ঠ “স্ব-নিৰ্মিত” বিলিয়নিয়াৰ আখ্যা দিছিল। কিন্তু পাছত এই দাবী ভুল বুলি প্ৰমাণিত হয় আৰু ২০২০ চনত ফৰ্বছয়ে প্ৰকাশ কৰে যে তেওঁৰ দলীয়ে ভুৱা কৰ নথি প্ৰস্তুত কৰিছিল।

প্ৰাৰম্ভিক জীৱন

কাইলি ক্ৰিষ্টেন জেনাৰ ১৯৯৭ চনৰ ১০ আগষ্ট তাৰিখে কেলিফৰ্ণিয়াৰ লছ এঞ্জেলিছত জন্মগ্ৰহণ কৰে। তেওঁ ১৯৭৬ চনৰ অলিম্পিক ডেকাথলিট চেম্পিয়ন কেটলিন জেনাৰ (তেতিয়া ব্ৰুচ জেনাৰ নামে পৰিচিত) আৰু টেলিভিছন ব্যক্তিত্ব তথা ব্যৱসায়ী ক্ৰিছ জেনাৰৰ কনিষ্ঠ কন্যা।

জেনাৰৰ এগৰাকী জ্যেষ্ঠ ভনী কেণ্ডাল আৰু আঠগৰাকী জ্যেষ্ঠ সৎ-ভাই-ভনী আছে। কেটলিনৰ পৰিয়ালৰফালৰপৰা তেওঁৰ তিনিজন জ্যেষ্ঠ সৎ-ভাই—বাৰ্ট, ব্ৰেণ্ডন আৰু ব্ৰোডি—আৰু এগৰাকী জ্যেষ্ঠ সৎ-ভনী কেছান্দ্ৰা মেৰিনো আছে। ক্ৰিছৰ পৰিয়ালৰফালৰপৰা তেওঁৰ তিনিগৰাকী জ্যেষ্ঠ সৎ-ভনী—কৰ্টনি, কিম আৰু খ্লোয়ে—আৰু এগৰাকী জ্যেষ্ঠ সৎ-ভাই ৰব আছে। তেওঁৰ পিতৃ-মাতৃয়ে ২০১৫ চনত বিবাহবিচ্ছেদ কৰে, যিটো তেওঁৰ পিতৃৰ লৈঙ্গিক পৰিৱৰ্তনৰ পূৰ্বে সংঘটিত হৈছিল।

জেনাৰে ছিয়েৰা ক্যানিয়ন স্কুলত অধ্যয়ন কৰিছিল, য'ত তেওঁ চিয়াৰলিডিং দলৰ সদস্যা আছিল। তেওঁ বিদ্যালয়ত অধ্যয়নকালত নাটকত অভিনয় কৰা বুলি দাবী কৰে, লগতে সামুদায়িক নাটকতো অংশগ্ৰহণ কৰিছিল। ২০১২ চনত তেওঁ ঘৰতে শিক্ষালাভ (হোমস্কুলিং) আৰম্ভ কৰে আৰু ঘৰভিত্তিক শিক্ষা কাৰ্যসূচীত নামভৰ্তি কৰে। ২০১৫ চনৰ জুলাই মাহত তেওঁ অ'জাই, কেলিফৰ্ণিয়াৰ লৰেল স্প্ৰিংছ স্কুলৰপৰা হাই স্কুল ডিপ্ল'মা লাভ কৰি স্নাতক সম্পন্ন কৰে।

টোকা

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
অনেজিৰু

অনেজিৰু এগৰাকী জাজ গায়ক। কেনিয়াত জন্মগ্ৰহণ কৰা অনেজিৰুৱে কিশোৰী অৱস্থাত জাৰ্মানীলৈ গুচি যায়। তেওঁৰ প্ৰকৃত নাম পিয়েলিনা ৱানজিৰু শ্বিণ্ডলাৰ৷তেওঁৰ মঞ্চনাম অনেজিৰু আৰু অনেজিৰো শ্বিণ্ডলাৰ।

শিল্পী হিচাপে জীৱন

কেনিয়াত জন্মগ্ৰহণ কৰা পিলিনা ৱানজিৰু শ্বিণ্ডলাৰে জাৰ্মানীৰ ৱানে-আইকেলত ডাঙৰ-দীঘল হৈছিল আৰু তাৰ পৰাই তেওঁৰ সংগীতৰ অভিজ্ঞতা লাভ কৰিছিল। গায়িকা হিচাপে কেৰিয়াৰৰ আৰম্ভণিতে, আৰু অনেজিৰু নামেৰে তেওঁ হেলগে শ্বনাইডাৰৰ বেণ্ড ফাইটাৰছৰ সদস্য হয়। অনেজিৰোৱে জাৰ্মানী আৰু অষ্ট্ৰিয়া ভ্ৰমণ কৰে৷ তাৰ পিছত জান ডেলে, ছেম ৰাগা বেণ্ড (ডি) (লকটাউন হাই-লাইফ, ২০০৩) আৰু মাথিয়াছ আৰ্ফমেন (ডি)ৰ এলবামতো গান গায়। ২০০৬ চনত মুক্তি পোৱা "প্ৰফেটছ অৱ প্ৰফিট" এলবামটো মুকলি কৰা হয়। তেখেত ছিষ্টাৰছ (de) নামৰ গায়কসকলৰ এটা সম্পূৰ্ণ মহিলা বেণ্ডৰ সদস্য আৰু তেওঁলোকে জেণ্ডাৰ ৰিয়াটছত ইউনাইট গীতটো গাই প্ৰৱেশ কৰে, যিটো ২০০৮ চনৰ বুণ্ডেছভিজন গীত প্ৰতিযোগিতা, নৰ্থ ৰাইন-ৱেষ্টফেলিয়াত ১৪ নম্বৰ স্থান লাভ কৰে।

২০১২ চনৰ ১১ অক্টোবৰত ভগ্নীসকলক ৰাষ্ট্ৰসংঘৰ প্ৰথম আন্তৰ্জাতিক ছোৱালী দিৱসলৈ আমন্ত্ৰণ জনোৱা হয় আৰু তেওঁলোকে "Because I am a Girl" গীতটো নিৰ্বাচন কৰে। ৰাষ্ট্ৰসংঘৰ বিশ্ব ছোৱালী দিৱস ছোৱালী আৰু ল’ৰাৰ সমান অধিকাৰ থকাৰ অভিযান বুলি উপলব্ধি কৰি ২০১০ চনৰ পৰাই তেওঁলোকে এই অভিযানৰ ৰাষ্ট্ৰদূত হিচাপে কাম কৰি আহিছে। এই অভিযানৰ বাবে ৰচনা কৰা হৈছিল "কাৰণ মই এগৰাকী ছোৱালী" গীতটো। তেওঁলোকৰ ভ্ৰমণৰ সময়ত চিষ্টাৰসকলে এন ৱাইৰ বি বি কিং ব্লুজ ক্লাবত অনুষ্ঠান পৰিৱেশন কৰে।

তথ্যসূত্ৰ

শ্ৰেণী:গায়িকা
শ্ৰেণী:কেনিয়াৰ নাৰী অধিকাৰ কৰ্মী
বিপদৰ বন্ধু

বিপদৰ বন্ধু হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। কিতাপখন প্ৰকাশ কৰিছে ষ্টুডেণ্টচ ষ্ট'ৰচ প্ৰকাশনে। ২০০৩ চনৰ নৱেম্বৰ মাহত প্ৰথম প্ৰকাশ হোৱা কিতাপখনে ২০১৭ চনলৈকে মুঠ পাঁচটা সংস্কৰণ লাভ কৰিছে।এই কিতাপখন লেখকে ডাঃ প্ৰণয় ফুকনলৈ আগবঢ়াইছে।

বিৱৰণ

কিতাপখনত মুঠ ১১ টা ভিন্নস্বাদৰ প্ৰবন্ধ আছে।সেইকেইটা হ'ল এটা সুন্দৰ জীৱন; ষ্টইক দৰ্শনৰ শিক্ষা;অভয়-মন্ত্ৰ;আধুনিক বিষাদ; স্মৃতি-সুধা;সুখৰ বিষয়ে আৰু এখন ৰচনা; উভয় সংকট; মোৰ জীৱনত নৱকান্ত বৰুৱা; কনেঙৰ কলাফুল আৰু সৰিয়হ ফুল; কেৱল নিজৰ কাৰণেও লিখিব পাৰি; শেষ সম্পাদকীয়। নাথানিয়েল হথৰ্নৰ কাল্পনিক কাহিনীৰ উজ্জ্বল আশাবাদৰ পৰা বেঞ্জামিন কনষ্টানৰ বাস্তৱ জীৱনৰ ভয়ঙ্কৰ নিৰাশাবাদলৈ, ষ্টইক দৰ্শনৰ যন্ত্ৰণা-জয়ৰ মন্ত্ৰৰ পৰা ৱাল্টাৰ ৰালেৰ বাস্তৱ জীৱনৰ মৃত্যু-ভয় জয়ৰ অভয়-মন্ত্ৰলৈ বৰগোহাঞিৰ বিপদৰ বন্ধু এক বিচিত্ৰ অন্বেষণ। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
সতীৰ তেজ

[|link=#top ওপৰলৈ যাওক]
[|link=সতীৰ তেজ/দ্বিতীয় অঙ্ক পৰৱৰ্তী অঙ্ক পঢ়ক]

শ্ৰেণী:দণ্ডিনাথ কলিতাৰ সাহিত্যকৰ্ম
শ্ৰেণী:নাটক
শ্ৰেণী:সতীৰ তেজ
জুৰিনাহ হাছান

জুৰিনাহ হাছান (জন্ম ১৩ জুন ১৯৪৯) এগৰাকী মালয়েছিয়ান ৰাষ্ট্ৰীয় সাহিত্যিক। তেওঁ মালয়েছিয়াত আনুষ্ঠানিকভাৱে সাস্তেৰাৱান নেগাৰা নামেৰে জনাজাত ৰাষ্ট্ৰীয় সাহিত্যিক উপাধি লাভ কৰা প্ৰথমগৰাকী মহিলা লেখিকা।

জীৱনী

জুৰিনাহ হাছানৰ জন্ম আলৰ ষ্টাৰ, কেদাহত হৈছিল। তেওঁ ইউনিভাৰ্চিটি চাইন্স মালেইছিয়াৰ পৰা স্নাতক ডিগ্ৰী লাভ কৰে। প্ৰায় পোন্ধৰ বছৰ চাকৰি কৰাৰ পাছত সাহিত্য সৃষ্টিৰ বাবে সময় উৎসৰ্গা কৰিবলৈ তেওঁ আগতীয়াকৈ অৱসৰ গ্ৰহণ কৰে। লেখালেখিৰ লগতে তেওঁ ইউনিভাৰ্চিটি পুত্ৰা মালেইছিয়াৰ পৰা স্নাতকোত্তৰ ডিগ্ৰী আৰু পাছত ইউনিভাৰ্চিটি অৱ মালায়াৰ পৰা পি.এইচ.ডি. ডিগ্ৰী লাভ কৰে।

১৯৭৪ চনত হাছানে সেসায়ুপ জালান শীৰ্ষক গ্ৰন্থখন ৰচনা কৰে। ইয়াৰ পাছত তেওঁ বহু কবিতা, চুটি গল্প আৰু উপন্যাস প্ৰকাশ কৰে, যাৰ কিছুমান ফৰাছী, স্পেনিছ আৰু ৰাছিয়ান ভাষালৈ অনুবাদ কৰা হৈছে। ১৯৮৪ চনত তেওঁ পুত্ৰা পয়েট্ৰী এৱাৰ্ড লাভ কৰে। তেওঁ বিশেষভাৱে ফেচিং দা হাৰ্বাৰ, মেম’ৰাইজিং জুৰিনাহ হাছান: ট্ৰেকিং পয়েট্ৰী, ডিচিছনছ, দাৱাই দাৱাই আৰু ফ্ৰম মাউণ্ট জে’ৰাই টু পেকান ৰাবু আদি গ্ৰন্থৰ বাবে পৰিচিত।
এই সন্মানৰ সৈতে তেওঁ RM60,000 নগদ ধন আৰু নিজৰ ৰচনাৰ ৫০,০০০ কপি প্ৰকাশ কৰি গ্ৰন্থাগাৰ, বিদ্যালয় আৰু বিভিন্ন সংস্থালৈ বিতৰণ কৰাৰ বাবে RM500,000 অনুদান লাভ কৰে।

তথ্যসূত্ৰ

শ্ৰেণী:মালয়েছিয়া
শ্ৰেণী:লেখিকা
অনুপ্ৰিয়া গোৱেংকা

অনুপ্ৰিয়া গোৱেংকা (ইংৰাজী: Anupriya Goenka; জন্ম: ২৯ মে' ১৯৮৭) এগৰাকী ভাৰতীয় অভিনেত্ৰী আৰু মডেল। তেওঁ হিন্দী আৰু তেলুগু ছবিত অভিনয় কৰে। ২০১৩ চনত প্ৰথমবাৰৰ বাবে ইউ পি এ চৰকাৰৰ ভাৰত নিৰ্মাণৰ মুখপাত্ৰ হিচাপে তেওঁ খ্যাতি লাভ কৰে। ২০১৩ চনৰ তেলুগু ছবি পটুগাড়ুৰ (Potugadu) জৰিয়তে গোয়েংকাই ৰূপালী পৰ্দাত অভিষেক ঘটায়, ইয়াৰ পূৰ্বে তেওঁ ২০১৩ চনৰ চুটি ছবি ৱৰ্থ দ্য কিছত (Worth the Kiss) অভিনয় কৰিছিল। ২০১৪ চনত ববী জাছুছ (Bobby Jasoos) ছবিৰ জৰিয়তে তেওঁ বলীউডত প্ৰৱেশ কৰে।

ইয়াৰ পিছত তেওঁ কমেডী-ড্ৰামা ববি জাছুছ (Bobby Jasoos; ২০১৪), পাঠশালা (Paathshala; ২০১৪), একচন কমেডী ডিছুম (Dishoom; ২০১৬) আৰু ক্ৰাইম-ড্ৰামা ডেডী (Daddy; ২০১৭) আদি ছবিত অভিনয় কৰে। তাৰ পিছত গোৱেংকাই একচন-থ্ৰিলাৰ ছবি টাইগাৰ জিন্দা হেই (Tiger Zinda Hai; ২০১৭), ৱাৰ (War; ২০১৯), আৰু মহাকাব্যিক নাট্য ছবি পদ্মাৱতত (Padmaavat; ২০১৮) অভিনয় কৰে।

ষ্ট’ৰীজ বাই ৰবীন্দ্ৰনাথ টেগুৰ (Stories by Rabindranath Tagore)ৰ জৰিয়তে গোৱেংকাই ৱেবত আত্মপ্ৰকাশ কৰিছিল আৰু ছেক্ৰেড গেমছ, অভয়, ক্ৰিমিনেল জাষ্টিছ, অসুৰ: ৱেলকাম টু ইউৰ ডাৰ্ক চাইড, আশ্ৰম আৰু ক্ৰিমিনেল জাষ্টিছ: বিহাইণ্ড ক্ল’জড ড’ৰ্ছৰ দৰে সফল ধাৰাবাহিকত অভিনয় কৰিবলৈ সক্ষম হৈছে।

প্ৰাৰম্ভিক জীৱন

১৯৮৭ চনৰ ২৯ মে'ত উত্তৰ প্ৰদেশৰ কানপুৰত অনুপ্ৰিয়া গোৱেংকাৰ জন্ম হয়। তেওঁৰ পিতৃ ৰবীন্দ্ৰ কুমাৰ গোৱেংকা এজন কাপোৰৰ উদ্যোগী আৰু পুষ্পা গোৱেংকা এগৰাকী গৃহিণী৷

তথ্য সংগ্ৰহ

শ্ৰেণী:ভাৰতীয় অভিনয় শিল্পী
জেনাৰ ডায়ড

জেনাৰ ডায়ড হৈছে ডায়ডৰ এক বিশেষ প্ৰকাৰ যাৰ দ্বাৰা বিদ্যুৎ বিপৰীত দিশত প্ৰৱাহিত কৰিব পাৰি, ব্ৰেকডাইন ভল্টেজক অতিক্ৰমি যি বিভৱৰ মাত্ৰা প্ৰাপ্ত হয়, সেই ভল্টেজক জেনাৰ ভল্টেজ বোলে। জেনাৰ ডায়ডবোৰ বৈদ্যুতন সৰঞ্জাম, বিশেষত বিদ্যুৎ চাৰ্কিটত বিল্ডিং বল্ক হিচাপে ব্যৱহাৰ কৰা যায়। ইয়াক অ'ভাৰ ভল্টেজ বা অতিমাত্ৰা বিভৱৰ বাৱে প্ৰতিৰক্ষা সৰঞ্জাম হিচাপে ব্যৱহাৰ কৰা যায়। জেনাৰ শব্দটি ইয়াৰ আৱিষ্কাৰক আমেৰিকান পদাৰ্থবিদ ক্লাৰেন্স মেলভিন জেনাৰৰ নাম অনুসৰি দিয়া হৈছে। ১৯৩৪ চনত তেওঁ জেনাৰ ইফেক্ট বুলি ইয়াৰ সূত্ৰ লিখিছিল। জেনাৰ ডায়ডৰ কাৰ্যক্ষমতা পি.ন (P-N) জংচনৰ গধুৰ ডোপায়ন বা হেভি ডপিং প্ৰক্ৰিয়াৰ ওপৰত নিৰ্ভৰ কৰে। ইয়াৰ ডিপলেচন লেয়াৰ অতি পাতল (<১ মাইক্ৰমিটাৰ), কিন্তু ইলেক্টিক ফ্লিড তুলনামূলকভাৱে বেছি (৫০০ কিলোভল্ট/মি)।

শ্ৰেণী:ডায়'ড‎
ফেনাৰণ

ফেনাৰণ (গ্ৰীক φανερός phaneros "যাক চাব পাৰি" বা "যাক দেখুৱাব পাৰি") হ'ল আমাৰ জ্ঞানেন্দ্ৰীয়সমূহে (দেখা, শুনা আদিৰ দ্বাৰা) আমাক দেখুৱা বাস্তৱ বিশ্বৰ ৰূপ।

শব্দৰ উৎস

এই শব্দ সৰ্বপ্ৰথম চাৰ্লছ চেণ্ডাৰ্ছ পায়াৰ্ছে ব্যৱহাৰ কৰিছিল: “ফেনাৰণৰ দ্বাৰা মই বুজাব বিচাৰো আমাৰ মনত উপস্থাপন কৰা হয় কোনো উপায় বা কোনো অনুভূতিৰে, প্ৰকৃততে ই কোনো বাস্তৱ বস্তুৰ সৈতে মিলক বা নিমিলক যদি আপুনি প্ৰশ্ন কৰে কেতিয়া, আৰু কাৰ মনত উপস্থিত, মই উত্তৰ দিও যে মই সেই প্ৰশ্নসমূহ নিৰুত্তৰকৈ এৰো, কেতিয়াও এই কথাত সন্দেহ মনোৰঞ্জিত নকৰি যে সেয়া সকলো যি বৈশিষ্ট্য মই পাইছো সেয়া সকলো সময়ত সকলো মনত উপস্থিত।”

তথ্য সংগ্ৰহ

alt=Stub icon|
This philosophy-related article is a stub. You can help Wikipedia by expanding it.
v
t
e

শ্ৰেণী:দৰ্শন
প্ৰবীণ ফুকন

প্ৰবীণ ফুকন (; মৃত্যু ১৪ এপ্ৰিল ১৯৮৫) এজন অসমীয়া নাট্যকাৰ, চলচ্চিত্ৰ আৰু নাট পৰিচালক, অভিনেতা তথা এজন সুদক্ষ খেলুৱৈ আছিল। তেওঁ সপ্তম অসমীয়া চলচ্চিত্ৰ পাৰঘাটৰ পৰিচালক আছিল। লাচিত বৰফুকন (১৯৬১) তেওঁ লক্ষ্যধৰ চৌধুৰীৰ সৈতে যুটীয়াভাবে পৰিচালনা কৰিছিল। বিভিন্ন নাটকত অভিনয় কৰাৰ উপৰিও তেওঁ দুখনকৈ অসমীয়া ছবি- পাৰঘাট (১৯৪৯) আৰু লখিমীৰ (১৯৫৬) মুখ্য চৰিত্ৰত অভিনয় কৰিছে।

জন্ম আৰু পৰিচয়

প্ৰখ্যাত নাট্যকাৰ আৰু অভিনেতা প্ৰবীণ ফুকনৰ (১৯১২-১৯৮৫) গুৱাহাটীত জন্ম।
দেউতাক নবীনচন্দ্ৰ ফুকন ৰঙিয়াৰ হ'লেও তেওঁ আছিল লাচিত বৰফুকনৰ
বংশধৰ।

১৯৮৫ চনৰ ১৪ এপ্ৰিলত ফুকনৰ মৃত্যু হয়।

তথ্য উৎস

শ্ৰেণী:মৃত ব্যক্তি
শ্ৰেণী:অসমীয়া অভিনেতা
শ্ৰেণী:অসমীয়া নাট্যকাৰ
শ্ৰেণী:অসমীয়া ভাষাৰ চলচ্চিত্ৰ পৰিচালক
সৰু পুণী

বিশ্বৰ ক্ষুদ্ৰতম ফুল উলফিয়া গ্ল'ব'ছা।

উলফিয়া গ্ল’ব’ছা (ইংৰাজী ও বৈজ্ঞানিক নামঃ Wolffia globosa) হৈছে বিশ্বৰ আটাইতকৈ ক্ষুদ্ৰ সপুষ্পক উদ্ভিদ। ইয়াক সাধাৰণতে এছিয়ান ৱাটাৰমিল (এছিয়াৰ পুনি) আৰু ডাকৱিড নামেৰে জনা যায়। ই এছিয়াৰ মহাদেশৰ স্থানীয় উদ্ভিদ যদিও ইয়াক আমেৰিকা আৰু আফ্ৰিকাৰ কিছু অংশত পোৱা যায়, য'ত ই এটা প্ৰৱৰ্তিত প্ৰজাতি (introduced species)।

বিৱৰণ

পৃথিৱীৰ আটাইতকৈ সৰু এই ফুল ফুটবলৰ আকৃতিৰ, সৰু, চেপেটা ফাল উজ্জ্বল সেউজীয়া বা হালধীয়া। ইয়াৰ দৈৰ্ঘ্য ১-১.৪ মিলিমিটাৰতকৈ বেছি নহয়, প্ৰস্থ - ০.৫-১ মিলিমিটাৰ, বেছিভাগৰ এজোপা(! ) গছৰ ওজন ২০০ মাইক্ৰ'গ্ৰামতকৈ অধিক। তুলনামূলকভাৱে: জুইশলা কাঠিৰ মূৰৰ এটা ফাল এই ফুলবোৰৰ প্ৰায় ৩০টা ফুলৰ জোখৰ সমান।

উলফিয়া - শিপাবিহীন পুণি জাতীয় উদ্ভিদ, ইয়াৰ শৰীৰৰ ভিতৰৰ নলীকাডাল চুটি যি উশাহ ল'ব পৰা ফুটা (Stomata)ৰে শ্বাস-প্ৰশ্বাস লয়; ইয়াৰ দৈৰ্ঘ্য মাত্ৰ ১২-১৪ মাইক্ৰন। ইয়াৰ সহায়তে ই পানীৰ পৰা অক্সিজেন লয়।

বাসস্থান

এই উদ্ভিদবিধ স্থিৰ, আবদ্ধ পানীত যেনে পুখুৰী, হ্ৰদ, জলাশয় আদিত মেটেকাৰ দৰে ওপঙি গজে। ই অতি ক্ষুদ্ৰ, ডিম্বাকৃতিৰ উদ্ভিদ যাৰ পাত, কাণ্ড, শিপা নাই। গছজোপাৰ শৰীৰ, স্বচ্ছ সেউজীয়া ডাল, এক মিলিমিটাৰতকৈও কম বহল। মানৱ পৰীক্ষাত প্ৰক্ৰিয়াকৃত ডব্লিউ গ্ল'ব'জাই খাদ্যৰ প্ৰ'টিন আৰু ভিটামিন বি-১২ প্ৰদান কৰা বুলি কোৱা হৈছে।

উলফিয়া গ্ল'ব'ছাক বিশ্বৰ আটাইতকৈ সৰু ফুলফুলা উদ্ভিদ বুলি বৰ্ণনা কৰা হৈছে, ইয়াৰ ব্যাস ০.১–০.২ মিলিমিটাৰ (০.০০৪–০.০০৮ ইঞ্চি)।

ফুলাৰ সময়

উলফিয়াৰ ফুল ফুলাৰ সময় জুলাই আৰু আগষ্ট মাহ। গছবোৰৰ ফুলবোৰ অতি ক্ষুদ্ৰ যদিও ইয়াত প্ৰতিটো ফুলত এটা স্ত্ৰীকেশৰ আৰু পুংকেশৰ পোৱা যায়। কেৱল মাইক্ৰস্কোপৰ সহায়ত দেখা পোৱা এই ফুলৰ অংশবোৰ খালী চকুৱে দেখা নাপায়, অতি সৰু।

উপকাৰিতা

থাইলেণ্ডত উলফিয়া গ্ল'ব'ছাক খাদ্য হিচাপেও খোৱা হয়। থাই ভাষাত ফাম (ผํา) নামেৰে জনাজাত ই খাদ্যৰ বিশেষকৈ ইছানত( Isan) নামেৰে জনপ্ৰিয় খাদ্যবিধৰ মূল উপাদান।

তথ্য সূত্ৰ

শ্ৰেণী:জলজ উদ্ভিদ
শ্ৰেণী:অসমৰ উদ্ভিদ
ৰুক্মিণী বসন্ত

ৰুক্মিণী বসন্ত (; জন্ম: ১০ ডিচেম্বৰ ১৯৯৬) এগৰাকী ভাৰতীয় অভিনেত্ৰী যিয়ে প্ৰধানকৈ কন্নড় চলচ্চিত্ৰত কাম কৰে। বীৰবল ট্ৰাইলজী কেছ ১: ফাইণ্ডিং বজ্ৰমুনি (২০১৯) নামৰ ছবিখনত অভিনয়েৰে তেওঁ চলচ্চিত্ৰত অভিষেক ঘটায়। ইয়াৰ পিছত ৰুক্মিণীয়ে ২০২৩ চনৰ তেওঁৰ অভিনীত ৰোমান্টিক নাট্যধৰ্মী চলচ্চিত্ৰ, সপ্ত সাগৰাদাচে এলো – চাইড এ আৰু সপ্ত সাগৰাদাচে এলো – চাইড বি-ৰ বাবে সমালোচকৰ প্ৰশংসা লাভ কৰে। লগতে ছবি দুখনৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ সমালোচক বঁটা – কন্নড় লাভ কৰে।

প্ৰাৰম্ভিক জীৱন

ৰুক্মিণীৰ জন্ম হৈছিল বেংগালুৰু চহৰত৷ তেওঁৰ পিতৃ কৰ্ণেল বসন্ত ভেনুগোপাল কৰ্ণাটকৰ ভাৰতৰ শান্তিকালীন সৰ্বোচ্চ সামৰিক সজ্জা অশোক চক্ৰৰ প্ৰথম প্ৰাপক। ২০০৭ চনত জম্মু-কাশ্মীৰৰ উৰিত ভাৰত-পাকিস্তান সীমান্ত পাৰ হোৱাত গুৰুতৰভাৱে অস্ত্ৰধাৰী অনুপ্ৰৱেশকাৰীক বাধা দি থকাৰ সময়তে তেওঁ কাৰ্যত নিহত হৈছিল৷ তেওঁৰ মাতৃ সুভাষিনী বসন্ত এগৰাকী নিপুণ ভাৰতনাট্যম নৃত্যশিল্পী যিয়ে কৰ্ণাটকৰ যুদ্ধবিধৱাসকলৰ সাহায্যাৰ্থে এটি ফাউণ্ডেচন স্থাপন কৰিছে।

ৰুক্মিণীয়ে আৰ্মি স্কুল, এয়াৰ ফৰ্চ স্কুল আৰু চেণ্টাৰ ফৰ লাৰ্নিং আদি শিক্ষানুষ্ঠানত শিক্ষা গ্ৰহণ কৰিছিল। তেওঁ লণ্ডনৰ ব্লুমছবেৰীৰ ৰয়েল একাডেমী অৱ ড্ৰামাটিক আৰ্টছৰ পৰা অভিনয়ৰ ডিগ্ৰী লাভ কৰে।

কৰ্মজীৱন

২০১৯ চনৰ কন্নড় ছবি বীৰবল ট্ৰাইলজীৰ জৰিয়তে এম. জি. শ্ৰীনিবাসৰ বিপৰীতে অভিনয়েৰে ৰুক্মিণীয়ে চলচ্চিত্ৰ জগতত অভিষেক ঘটায়৷ সেই বছৰতে তেওঁ হিন্দী ছবি আপষ্টাৰ্টছতো অভিনয় কৰিছিল৷

২০২৩ চনত, ৰুক্মিণীয়ে অভিনেতা ৰক্ষিত শ্বেট্টীৰ বিপৰীতে, ৰ ছবি, সপ্ত সাগৰাদাচে এলো – চাইড এ আৰু সপ্ত সাগৰাদাচে এলো – চাইড বি-ত প্ৰিয়াৰ চৰিত্ৰত অভিনয় কৰিছিল। ছবি দুখনে ব্যৱসায়িক সফলতা লাভ কৰিছিল। দ্য নিউ ইণ্ডিয়ান এক্সপ্ৰেছৰ এ শ্ৰদ্ধাই উল্লেখ কৰিছিল, "ৰুক্মিণীয়ে অনায়াসে এক দীপ্তি হিচাপে আত্মপ্ৰকাশ কৰে, আৰু তেওঁ প্ৰিয়াৰ চৰিত্ৰত এক উল্লেখযোগ্য অভিনয় কৰে।" সেই বছৰতে তেওঁ অভিনেতা গণেশৰ বিপৰীতে বানাদাৰিয়াল্লী নামৰ ছবিখনত অভিনয় কৰে।

২০২৪ চনত, ৰুক্মিণীয়ে দুখন সফল কন্নড় ছবিত অভিনয় কৰে: শ্ৰীমুৰালিৰ বিপৰীতে বাঘীৰা, আৰু শিৱ ৰাজকুমাৰৰ বিপৰীতে ভৈৰাথী ৰানাগল। নিখিল সিদ্ধাৰ্থৰ বিপৰীতে আপ্পুডো ইপুডো এপ্পুডো নামৰ ছবিত অভিনয়েৰে তেওঁ তেলেগু চলচ্চিত্ৰতো অভিষেক ঘটায়।

চলচ্চিত্ৰপুঞ্জী

+ৰুক্মিণী বসন্তৰ চলচ্চিত্ৰৰ ক্ৰেডিটসমূহৰ তালিকা
বৰ্ষ
শিৰোনাম
ভূমিকা
ভাষা
তথ্য.
২০১৯ চনত
আপষ্টাৰ্ট
এন জি অ’ ছোৱালী
হিন্দী

বীৰবল ট্ৰাইলজী কেছ ১: বজ্ৰমুনি বিচাৰি উলিওৱা
জাহ্নৱী
কানাড়া ভাষা

২০২৩ চনত
সপ্ত সাগৰাদাচে এলো – চাইড এ
প্ৰিয়া

সপ্ত সাগৰাদাচে এলো – চাইড বি
বানাদাৰিয়াল্লী
লীলা

২০২৪ চনত
বাঘীৰা
ডাঃ স্নেহা

ভৈৰাথী ৰাণাগাল
বৈশালী

আপ্পুডো ইপুডো এপ্পুডো
তাৰা
তেলেগু

২০২৫ চনত
এচ †

তামিল

মাধৰাচী †

২০২৬ চনত
এনটিআৰ৩১ †

তেলেগু

বঁটা আৰু মনোনয়ন

বৰ্ষ
পুৰস্কাৰ
শিতান
কৰ্ম
ফলাফল

২০২৪ চনত
ফিল্মফেয়াৰ এৱাৰ্ডছ চাউথ
শ্ৰেষ্ঠ অভিনেত্ৰী – কন্নড়
সপ্ত সাগৰাদাচে এলো

শ্ৰেষ্ঠ অভিনেত্ৰী সমালোচক – কন্নড়

দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা
শ্ৰেষ্ঠ অভিনেত্ৰী – কন্নড়
সপ্ত সাগৰাদাচে এলো – চাইড এ

শ্ৰেষ্ঠ অভিনেত্ৰী সমালোচক – কন্নড়

আইফা উৎসৱম
শ্ৰেষ্ঠ অভিনেত্ৰী – কন্নড়

টোকা

তথ্য উৎস

বাহ্যিক সংযোগ

শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী